חג הפסח ומנהגיו לא פסחו גם על הפצועים הסורים שמאושפזים במרכז הרפואי זיו שבצפת. לראשונה בחייהם, הם זכו להיכרות עם מנהג אכילת מצה בחג. אחד מהם, ילד בן שבע, התלהב עד כדי כך, שהוא ביקש מהצוות לאכול מצות בכל הזדמנות.



הילד הסורי נפצע קשה בגפיו התחתונות, שרוסקו מפגיעת פגז לפני כשבעה חודשים. הוא עבר 17 ניתוחים בסוריה בתנאים לא פשוטים עקב מלחמת האזרחים המתחוללת במדינה. בתום הניתוחים, הרופאים הסוריים אמרו לאמו של הילד כי בנה לא יוכל לצעוד שוב על רגליו.



האם התעקשה והצליחה, בסיוע קרובי משפחה, להעביר את בנה לגבול ישראל ומשם לטיפול במרכז הרפואי זיו שבצפת. הילד אושפז לפני כשבועיים במחלקה האורתופדית, בניהולו של פרופסור אלכסנדר לרנר, מומחה בינלאומי לפציעות מלחמה מורכבות.



עוד בוואלה חדשות:

"נקודת מפנה": החזון המשותף של ארדואן ורוחאני למזרח התיכון

אסון בטיול החג: בן 40 נפל בנחל אוג שבמדבר יהודה ונהרג

הישראלי המכוער באוטובוס: "אם לא היו פה נוסעים הייתי מזיינת אותך"